72 



A nőstény : lábai rőt- és szennyessárgák ; tojócsöve olyan hosszú, 

 mint a potroh. Hossza 20—30 mill. 



A hím: lábszárai és hátsó tarsusai részben barnásfeketék. 

 Hossza 16—24 mill. 



Szintén egész Európában és Szibériában ismeretes s nálunk 

 sem ritka. Előfordult : Budapestnél a városligetben (Kardos); 

 Vaskoh mellett Biharraegyében (M o c s á r y) ; Ferenczfalva és Ora- 

 vicza mellett Krassó-Szőrénymegyében (Frivaldszky); Turócz- 

 megyében (Frivaldszky); Korytniczánál júliusban (M o c s á r y) ; 

 Zemplénmegyében S.-A.-Ujhelynél (Chyzer) Mármarosmegyében 

 Zsihovecz mellett (Pá vei) Fiumemegyében Fuzsine mellett (Kor- 

 lo vic). 



2. Nem: Tremex Jur. 



A felső szárnyakon két sugár- és három könyöksejt vau, a 

 visszafutó erek a második könyöksejtbe futnak ; a lándzsaalakú 

 sejt haránt ér által két részre van osztva. A csápok rövidek, ol- 

 dalról összenyomottak, alig hosszabbak, mint a fej és a mellkas 

 együttvéve, rendesen 13 — 15, ritkán 16 izülékfíek. A hátsó láb- 

 szárak végén egy tövis van. A hátsó lábszárak és tarsusok a 

 hímeknél szélesedettek. A potroh hengeres, a hímeknél kissé lapí- 

 tott s 8 szelvényű, a nőstényeknél 9 szelvényű s a végszelvénynek 

 egy szarúnemű, háromszögalakú nyujtványa van ; a nőstény tojó- 

 csöve a végszelvényen nem sokkal túl terjed. 



E nem fajainál élősködnek a ÍAa/essa-fajok. 



Tizenegy faja ismeretes, melyek Európában (2), Ázsiában (4), 

 AusztráUában (2) és Éjszak-Amerikában (3) laknak. Az Európában 

 élő két faj hazánkban is előfordul. 



1 Tremex fuscicornis Fabr. 



A hím és nőstény színre nézve nagyon különböznek. 



Kékesfekete ; fejét, mellkasát s a nőstény potrohának első, 

 a hímnél a két első hátszelvényt sűrű, barnás, a nősténynél főleg 

 a homlokot rőtbarna molyhos szőrözet fedi ; szárnyai sárgásán át- 

 látszók, ereik és a jegy rozsdabarnák. 



A nőstény : csápjainak töve és a vége, halántékai, előmellkasa, 

 pajzsa s a két első lábpár czombjai rozsdabarnák ; lábszárai és 

 tarsusai barnás szennyessárgák ; potroha agyagsárga, az első szel- 

 vény egészen, a 3—8 hátsó szélén s a 9-ik oldalain barnásfekete, 

 selyemszerű. Hossza 21—34 mill. 



